Digue'm quines entitats apareixen en el text següent:
I si mirem el pressupost i diem: «Bé, vull veure si aquestes dades milloren, aquestes dades es poden capgirar amb el pressupost del 2022, el més expansiu, que diu el conseller Giró», doncs, miri, el pressupost de protecció social és menor aquest 2022 que el que vam gastar el 2020. Per cert, no hi ha aquell pla de xoc social dels 700 milions d’euros que vostè va prometre, president Aragonès –no hi ha aquell pla de xoc social. Es retallen 35 milions d’euros la renda garantida de ciutadania. Vam acabar amb 427 milions, el liquidat del 2020, i en retallen 35. No sembla que la situació estigui millorant, segons el que diuen aquestes dades. Per tant, el dret subjectiu probablement creixi i no al revés, que no estem en un moment justament de resoldre ni de sortir de cap crisi social. Escolti’m, la situació és greu. En l’àmbit educatiu. La pandèmia ha incrementat també desigualtats en l’àmbit educatiu; en l’àmbit sanitari ja ho deia abans. Miri, som una de les regions d’Europa amb més segregació escolar. El nostre abandonament prematur està al divuit per cent, el nostre nivell formatiu és el més baix d’Europa, és a dir, unes dades que també ens haurien d’avergonyir en un país com Catalunya. I davant d’aquestes dades vostès dediquen només a Educació el 2,77 del seu pressupost, molt lluny del sis per cent que marca la llei d’educació de Catalunya – molt lluny. Miri, capítol 1, perquè abans el conseller Giró deia: «Amb capítol I augmentem...» Miri, capítol 1, molt petit, eh?, l’augment: 952 dotacions. Clar, vist així, no?, 952, si no les compares amb res, sembla molt. Per a 5.470 centres –per a 5.470 centres–, que correspon –que m’ha fet molt bé les dades la meva companya Esther Niubó– a 0,17 per a cada escola o institut –0,17–, és a dir, una dada molt insuficient, un augment molt insuficient del capítol I. Tenim en aquests moments molts problemes amb la segregació escolar, amb l’escola inclusiva. I vostès no posen prou dotacions de professionals, ni en l’àmbit de l’FP, que era una altra de les mancances d’aquest govern: 22.000 places han quedat..., vint-i-dos famílies s’han quedat sense plaça. Home, podrien haver fet un esforç una mica més gran en la formació professional. Doncs tampoc.
Giró : polític, Aragonès : polític, Europa : ubicació, Catalunya : Entitat_Geopolítica, Educació : govern, Esther Niubó : polític